Diari Oficial de la Generalitat Valenciana


Sumari del DOGV 5137, del 17-11-2005 (2005/12842)

RESOLUCIÓ de 22 de setembre de 2005, de la Direcció General de Qualitat Ambiental, per la qual es modifica l'autorització ambiental integrada atorgada a l'empresa Fomento de Construcciones y Contratas, SA, per a la nova planta integral de tractament de residus al terme municipal del Campello (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/12245


Organisme emissor
:   Conselleria de Territori i Habitatge

Tipus de document
:   Resolució

Resolució de 22 de setembre de 2005, de la Direcció General de Qualitat Ambiental, per la qual es modifica l'autorització ambiental integrada atorgada a l'empresa Fomento de Construcciones y Contratas, SA, per a la nova planta integral de tractament de residus al terme municipal del Campello (Alacant). [2005/X12611]
  
Vist l'expedient 125/03 IPPC, instruït a instància de l'empresa Fomento de Construcciones y Contratas, SA, s'emet la present resolució de conformitat amb els següents,
  
Antecedents de fet
  
Primer. Amb data 19 de juliol de 2005 el director general de Qualitat Ambiental dicta una resolució per la qual es concedix l'autorització ambiental integrada a Fomento de Construcciones y Contratas, SA, amb el número 023-05/AAI/CV, per a la nova planta integral de tractament de residus que s'ha de construir al paratge les Canyades del terme municipal del Campello (Alacant).
  
Segon. Aquesta resolució va ser publicada en el DOGV núm. 5074, de 19 d'agost de 2005, i s'advertix error en l'apartat 1.2.2 Aigües pluvials.
  
Fonaments de dret
  
Primer. Conforme establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener: ?Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes?.
  
Segon. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, i fent ús de les atribucions que em conferix el Reglament orgànic i funcional de la Conselleria Territori i Habitatge, resolc:
  
Primer. Corregir la Resolució de 19 de juliol de 2005 per la qual es concedix l'autorització ambiental integrada a l'empresa Fomento de Construcciones y Contratas, SA, en els aspectes següents:
  
On diu:
  
?Per a l'evacuació de les aigües pluvials caigudes sobre el vas d'abocament, es durà a terme una xarxa de canals perimetrals a tota la instal·lació, com s'indica en la documentació, que recollirà i canalitzarà les aigües de vessament fins a la bassa de pluvials o al barranc de les Canyades.
  
D'altra banda, per a l'evacuació de les aigües pluvials exteriors al vas de l'abocador, s'executaran canals en les bermes durant l'explotació del depòsit controlat, per evitar que les aigües de vessament entren en el vas d'abocament en explotació?;
  
Ha de dir:
  
?Les aigües pluvials netes, que procedisquen del drenatge de cobertes i vessament de conques naturals, es recolliran i canalitzaran fins a la bassa de pluvials per mitjà d'una xarxa de canals perimetrals a tota la instal·lació, on s'emmagatzemaran per al seu posterior ús. L'excedent de la bassa s'abocarà al barranc de les Canyades.
  
D'altra banda, les aigües pluvials brutes, procedents del vessament de zones exteriors pavimentades i vials, es conduiran fins al depòsit de lixiviats, on s'emmagatzemaran per al seu posterior tractament a la depuradora?.
  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.